NELJANDA KOOSSEISU

KULTUURIKOMISJONI KOOSOLEKU P R O T O K O L L

Haapsalu, Raudteemuuseum					10. detsember 2003 nr 9

Algus kell 18.00, lõpp kell 19.30

Juhatas	 	komisjoni esimees Alar Schönberg
Võtsid osa	Mihkel Mutt, Sulev Saareväli, Alar Schönberg, Sulev Vare

Kutsutud	linnapea Teet Kallasvee, raudteemuuseumi direktor Deana Põder

Päevakord:

1.	Raudteemuuseumi olukorrast.
2.	Eelnõu “Umani ja Haapsalu linnade vahelise koostöökokkuleppe kinnitamine” arutamine.

Päevakorrapunkt nr 1

Raudteemuuseumi olukorrast
KUULATI:
Raudteemuuseumi direktori Deana Põder seletust arendusprojekti osas.
Umbes 60 000 turisti käib aastas raudteejaama juurest läbi, muuseumit külastab neist u 4000. Linnavalitsusega on koostatud raudteemuuseumi atraktiivsuse tõstmiseks projekt, raudteejaama välimuse korrastamine on projekti üks osa.

Sulev Saareväli pakkus ideena välja teha väliekspositsiooni ümber aed, saamaks raha ka seni niisama uudistanutelt. Deana Põder lubas saata komisjonile projekti ja Alar Schönberg tutvustab ideed raudtee omanikule Aarne Taalile.

Kaugemad visioonid. Eesmärgiks on töötava muuseumi juurde teha raamatukogu ja kohvik. Dreziiniga sõit ja liikuv auruvedur annaksid atraktiivsust juurde. On arutatud restoranvaguni ideed. D. Põder tegi ettepaneku ühendada Haapsalus sidemuuseum ja raudteemuuseum. Selles suunas on ta sidemuuseumi personaliga rääkinud ja on saanud positiivse signaali. Seoses sidemuuseumi asukohaga on probleem muuseumi külastatavusega, koos oleksid kaks muuseumit oluliselt atraktiivsemad. Vabatahtlike huviliste organiseerimiseks võiks luua muuseumil raudteesõprade selts. S. Saareväli pidas vajalikuks üle vaadata rendihinnad senistel lepingutel ettevõtetega, mis kasutavad raudteejaama ruume. Arvestada tuleb, et on hea, kui ruumides on tegevus. Rendihinda ei saa liiga kõrgeks kruvida.
D. Põderi sõnul on probleem vandaalidega. Vastavasisuline kiri on läinud politseisse.

OTSUSTATI:
1.1.	Võtta projekt muuseumi arenduseks teadmiseks ja seda hinnati kõrgelt.
1.2.	Teha linnavalitsusele ettepanek luua raudteemuuseumi nõukogu.
1.3.	Alustada läbirääkimisi kahe muuseumi ühendamise osas.
1.3. Toetada ideed politseiga koostöö tihendamise osas.

Päevakorrapunkt nr 2

Eelnõu “Umani ja Haapsalu linnade vahelise koostöökokkuleppe kinnitamine” arutamine
Ühehäälselt
OTSUSTATI:
Toetada eelnõud esitatud kujul ja võtta vastu otsusena.

Alar Schönberg
Juhataja ja protokollija